open-index/open-wikipedia-markdown huggingface dataset:
Բարբարա Բոնանսեա

**Բարբարա Բոնանսեա** (, ), իտալացի ֆուտբոլիստուհի, Թուրինի «Յուվենտուս» ակումբի կանանց թիմի և Իտալիայի ֆուտբոլի կանանց ազգային հավաքականի եզրային կիսապաշտպան։ Իտալիայի 2016 թվականի լավագույն ֆուտբոլիստուհի։

## Մարզական կարիերա
### Ակումբներում
2006-2012 թվականներին հանդես է եկել «Տորինո»-ի կանանց թիմում, որի կազմում Իտալիայի բարձրագույն խմբի առաջնությունում անց է կացրել ավելի քան 100 հանդիպում։

2012-2017 թվականներին խաղացել է «Բրեշիա»-ի կանանց թիմում, որի կազմում երկուական անգամ նվաճել է Իտալիայի կանանց ֆուտբոլի բարձրագույն խմբի (Serie A) չեմպիոնի և Իտալիայի կանանց ֆուտբոլի գավաթակրի տիտղոսները։

2017 թվականից խաղում է «Յուվենտուս» ֆուտբոլային ակումբի կանանց թիմում, որի հետ կնքած պայմանագրի ժամկետն ավարտվում է 2022 թվականի վերջին։

### Հավաքականում
Բարբարա Բոնանսեան Իտալիայի ֆուտբոլի կանանց ազգային հավաքականում իր նորամուտը նշել է 2012 թվականի սեպտեմբերին՝ մասնակցելով Հունաստանի թիմի դեմ մրցախաղին, որն անց էր կացվում Եվրո-2013-ի ընտրական փուլի շրջանակում։

Աշխարհի կանանց ֆուտբոլի 2015 թվականի առաջնության ընտրական փուլի խաղերում Բարբարան խփել է յոթ գոլ, ընդ որում՝ Հյուսիսային Մակեդոնիայի ընտրանու դեմ մրցախաղում դարձել է հեթ-տրիկի հեղինակ։

Նա մասնակցել է նաև Եվրո-2017-ի և աշխարհի կանանց ֆուտբոլի 2019 թվականի առաջնության եզրափակիչ փուլի մրցաշարերին։

## Մարզական նվաճումներ
**Բրեշիա** թիմի կազմում
* Իտալիայի կանանց ֆուտբոլի բարձրագույն խմբի (Serie A) առաջնության հաղթող - 2013/14, 2015/16
* Իտալիայի կանանց ֆուտբոլի գավաթի խաղարկության հաղթող - 2014/15, 2015/16
* Իտալիայի կանանց ֆուտբոլի սուպերգավաթակիր - 2014/15, 2015/16, 2016/17
**Յուվենտուս** թիմի կազմում
* Իտալիայի կանանց ֆուտբոլի բարձրագույն խմբի առաջնության հաղթող - 2017–18, 2018–19, 2019–20, 2020–21, 2021–22
* Իտալիայի կանանց ֆուտբոլի գավաթի խաղարկության հաղթող - 2018–19, 2021–22
* Իտալիայի կանանց ֆուտբոլի սուպերգավաթակիր - 2019, 2020–21, 2021–22

**Անհատական ձեռբերումներ**
* Իտալիայի «Տարվա լաագույն ֆուտբոլիստուհի» - 2016 թ.
* AIC Best Women's XI. 2019
* FIFA FIFPro Women's World11. 2020 թ. 2021
* Մուտք Իտալիայի ֆուտբոլի փառքի սրահ. 2021 թ.
* Տարվա լավագույն գոլի հեղինակ (Gran Galà del Calcio) - 2021 թ.

## Անձնական կյանք
Բարբարա Բոնանսեան ունի տնտեսագետի մասնագիտական բարձրագույն կրթություն։ Սիրում է ընթերցել Դեն Բրաունի գրքերը, դիտել ռոմանտիկ և թրիլլեր ֆիլմեր, կիթառ նվագել։

## Ծանոթագրություններ

## Արտաքին հղումներ
* Barbara Bonansea at UEFA 
* Barbara Bonansea at Football.it 
* Barbara Bonansea  at Connect World Football
* 

Կատեգորիա:Իտալացի կին ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Կանանց ֆուտբոլ
Կատեգորիա:Յուվենտուսի ֆուտբոլիստներ
Կատեգորիա:Բրեշիայի ֆուտբոլիստներ
Թյուրինգյան խմորագնդիկներ

**Թյուրինգյան խմորագնդիկներ** (), կարտոֆիլի խմորագնդիկներ, կարտոֆիլով ավանդական ուտեստ Թյուրինգիայում, Ֆրանկոնիայում, Սաքսոնիայում և Ֆոգթլանդում։  Թյուրինգյան Հայխելհայմում գործում է խմորագնդիկների թանգարան։

Թյուրինգյան խմորագնդիկները բավականին մեծ գնդիկներ են, որոնք սովորաբար ձեռքով պատրաստվում են հում քերած (2/3) և խաշած կարտոֆիլի (1/3) խառնուրդից։ Խմորագնդիկները Թյուրինգիայում մատուցվում են որպես խավարտ մսային ու որսի մսից պատրաստված ուտեստների հետ և մատուցվում են շոգեխաշած թթու կաղամբով կամ կարմիր կաղամբով։ Թյուրինգյան խմորագնդիկները լավ չեն համադրվում ձկան, խեցգետնակերպերի, սպիտակ սոուսների, պանրի և թարմ բանջարեղենի հետ։ Թյուրինգյան խմորագնդիկների հետ անուշաբույր համեմունքներ (մշկընկույզ կամ կարրի) չեն օգտագործվում։
մինի|Թուրինգյան պելմենին թթու կաղամբով՝ գարեջրի սև սոուսով տապակած խոզի մսի խավարտով

Թյուրինգյան խմորագնդիկների պատրաստումը բավականին բարդ և ժամանակատար գործընթաց է։ Կարտոֆիլը քերում են քերիչով ջրի տակ, ապա քամում են։ Կարտոֆիլի այս զանգվածը որոշակի հարաբերակցությամբ հունցում են կարտոֆիլի պյուրեի հետ, մինչև ստացվի խմոր, որից կլոր գունդ է ձևավորվում։ Երբեմն խմորին ավելացնում են սպիտակ հացի կտորներ։ Խմորագնդիկի մակերեսը պետք է լինի կատարյալ հարթ, առանց ճաքերի, որպեսզի եռման ժամանակ ջուրը ներս չմտնի։ Պատրաստի խմորագնդիկն անմիջապես ընկղմվում է թեթև եռացող ջրի մեջ և ցածր ջերմաստիճանով եփվում մինչև ամբողջովին պատրաստ լինելը, երբ դրանք բարձրանում են ջրի մակերես։

Թյուրինգյան խմորագնդիկների պատմությունը հայտնի է 1757 թվականից, երբ *Weimarischer Wochenblatt* թերթում նյութ է տպագրվել  կարտոֆիլի օգտագործման  մասին, որը պարունակում է նաև խմորագնդիկների բաղադրատոմս՝ նշելով խաշած և հում կարտոֆիլի հարաբերակցությունը։ Թյուրինգյան խմորագնդիկները նախկինում եղել են աղքատների ամենօրյա կերակուր, որը հաճախ փոխարինել է հացին։ Բացի այդ, աղքատները ուտում էին նաև ջուրը, որի մեջ եփում էին խմորագնդիկները։ Հնարավոր է, որ կերակրատեսակն առաջացել է որպես օսլայի արտադրության գործընթացի կողմնակի արտադրանք, որպեսզի կարտոֆիլը չթափվի։

## Ծանոթագրություններ

## Գրականություն
* *Маркина Л. Г.* THÜRINGER KLÖßE ТЮРИНГСКИЕ КЛЁЦКИ // Культура Германии: лингвострановедческий словарь / под общей редакцией проф. Н. В. Муравлёвой. — М.: АСТ, 2006. — С. 989. — 1181 с. — 3000 экз. — .
* *Erhard Gorys.* Thüringer Klöße // Das neue Küchenlexikon. Von Aachener Printen bis Zwischenrippenstück. — München: Deutscher Taschenbuch Verlag, 1997. — S. 535. — 599 S. — .

## Արտաքին հղումներ
* Թյուրինգյան խմորագնդիկների թանգարան Հայխելհայմում 
* Թյուրինգիա. երկիր, մշակույթ ու պատմություն «Գերմանիայի կանաչ սրտում». Թյուրինգյան խմորագնդիկներ
* Deutsche Welle: Рождественский календарь: 17 декабря — кнедли и краснокочанная капуста 

Կատեգորիա:Խավարտներ
Կատեգորիա:Կարտոֆիլով ուտեստներ
Ասպետ կինը

**«Ասպետ կինը»** նկարիչ Վարդգես Սուրենյանցի կտավ։ 1909 թվականին կատարված այս աշխատանքը գաղափարապես առնչվում է պատմական թեմաներով նկարների հետ, այն ազգային-ազատագրական պայքարի գաղափարի առկայծումն է։ Պատկերի հերոսուհին Անի քաղաքի պաշտպանության ժամանակ սելջուկների դեմ վարած կռվում անօրինակ հերոսությամբ աչքի ընկած Այծեմնիկն է, ով քաջաբար դիմադրելով թշնամուն, նույնիսկ նետերով խոցված, շարունակել է կռվել ոսոխի դեմ՝ իր հերոսական օրինակով քաջալերելով մարտիկներին։

«Ասպետ կինը» կտավը 1909 թվականին ցուցադրվել է Շարժական գեղարվեստական ցուցահանդեսների ընկերության 38-րդ ցուցահանդեսում։ Այժմ գտնվում է Հայաստանի ազգային պատկերասրահի ֆոնդապահոցում։

## Թեմատիկա
Նիկոլաևյան-գոլիցինյան հակաժողովրդական օրենքների տարիների ազգային ճնշումների հետևանքով ուժեղացած հայ ժողովրդի գաղութային ծանր վիճակը առիթ է տալիս Սուրենյանցին վերհիշելու երբեմնի պետականություն ունեցող Հայաստանի պատմական անցյալը՝ իր հերոսական էջերով, երբ նույնիսկ հայրենասեր կանայք,տղամարդկանց հետ կողք կողքի, անձնվիրաբար կռվում էին օտար բռնակալների դեմ՝ հայրենիքի պաշտպանության դիրքերում։

Անեցի Այծեմնիկը, միանալով իր համաքաղաքացիների հերոսական պայքարին՝ամիրա Փատլունի արշավանքի դեմ, արհամարհելով սովը, թշնամու նետերը, օրհասական ճակատամարտում զրկվելով նժույգից և զենքից, բարձրանում է քաղաքի անառիկ պարիսպների վրա և իր իսկ վերքերի միջից հանելով նետերը՝ ետ վերադարձնում թշնամուն՝ անձնազոհության և հայրենասիրության կենդանի օրինակ ծառայելով շատերին։

Այս կտավում Այծեմնիկի խիստ, արտաքնապես հաղթանակ արտահայտող կեցվածքը հեռու է Սուրենյանցի հոգեբանական լիարժեք կերպարներից, իսկ կոմպոզիցիայի ծանրաբեռնվածությունը, գեղանկարչական ձևերի փոքր կոպտությունը խանգարում են ընդհանուր արտահայտչականությանը։

## Նկարագրություն
Իր ստեղծագործություններից շատերում Սուրենյանցը հակված է դեպի այն թեմաները, որոնք գաղափար են տալիս դադարի կամ կանգառի մասին, «Ասպետ կինը» կտավում հերոսուհին անշարժացել է սպասման դիրքում՝ ինքնամփոփ վիճակում։ Նկարն ընդհանրացված ստեղծագործություն է՝ մտահղացված և կառուցված կոթողային ձևով։ Նկարիչն անկասկած պատկերացրել է Անիի շրջանում մղվող կռիվներին մասնակցած ազգային կնոջը։ Նրա կեցվածքին վեհաշուք տեսք է հաղորդվել՝ հաղթանակի հավասար։ Ասպետ կնոջը Սուրենյանցը զուգորդել է եվրոպական գեղանկարչության մեջ այնքան երգված, հայրենանվեր աղջկա՝ Հուտիտի կերպարին։

Նկարչի համար հերոսության իդեալ հանդիսացող օրիորդը ներկայացված է բարձրահասակ, զուսպ, ինքնամփոփ, մտախոհ։ Ինչպես երևում է դիմացի պատի ներքևի խաչաքանդակ ֆրիզից, ասպետուհին եկել է ինչ-որ սրբավայր՝ երդման ուխտով՝ որոշելով իր կյանքը զոհաբերել մայր հայրենիքի պաշտպանության գործին։ Մեծ չափերով պատկերված Այծեմնիկը և նրա հուժկու երիվարը, որոնք որոշ հատվածներում դուրս են մնում շրջանակից, պատկերին տալիս են հատվածային տպավորություն, սակայն նկարիչն այդպես է վարվել բովանդակության արտահայտչականությունն ուժեղացնելու համար։

## Ծանոթագրություններ

## Գրականություն
* Մարտիկյան Ե․, «Հայկական կերպարվեստի պատմություն», Երևան 1975
* Ղազարյան Մ․, «Վարդգես Սուրենյանց», Երևան 1960
* Զոհրաբյան Շ․, «Վարդգես Սուրենյանցի նկարների կոմպոզիցիոն-տարածաչափական առանձնահատկությունները», Երևան 2014

Կատեգորիա:1909 նկարներ
Կատեգորիա:Վարդգես Սուրենյանցի նկարներ
Խորտակված լուսնի ներքո

**«Խորտակված լուսնի ներքո»** (), խորհրդային գեղարվեստական ֆիլմ, որը նկարահանել է ռեժիսոր Էրիկ Լացիսը Ռիգայի կինոստուդիայում 1976 թվականին։ Ֆիլմի պրեմիերան տեղի է ունեցել 1977 թվականի հոկտեմբերին։

## Սյուժե
Լատվիացի ձկնորսական կոլտնտեսության սեյները ձկան որս է անում Ատլանտիկայում։ Ձկնորսներն ստիպված են հսկայական ջանքեր գործադրել արտադրական առաջադրանքի հաջող կատարման համար։

Գրեթե կես տարվա նավարկությունից հետո ափից գալիս է ռադիոգիր, որը համոզիչ խնդրանքով պահանջում է շարունակել որսը։ Թիմը պատրաստ է համաձայնվել, եթե նրանց հետ մնա իրենց նավապետ Արվիդ Գիրիսը։

## Դերերում
* Գունարս Ցիլինսկի – *Արվիդ Գիրիս
* Ռոմուալդս Անցանս – *շտուրման
* Արիյս Գեյկինս – *բոցման
* [[Իվար Կալնինշ]] – *Յուրիս
* Պետերիս Լիեպինշ – *նավաստի
* Ուլդիս Վազդիկս – *Վալդիս
* Կառլիս Զուշմանիս – *Անցիս
* Օլեգ Դրեգե – *Ռասմա
* Դինա Կուպլե – *Վալդիսի կինը
* Լիանա Պետերսոնե – *Իվետա
* Իլգե Տոմասե – *Լիգա
* Վալդեմար Զանդբերգ – *լողաբազայի տնօրեն
* Ուլդիս Վեյսպալ – *Վիլնիս
* Թալվալդիս Մացիևսկի – *ձկնորս

## Նկարհանող խումբ
* Սցենարի հեղինակներ՝ Վլադիմիր Կայյակս, Էրիկ Լացիս
* Բեմադրող ռեժիսոր՝ Էրիկ Լացիս
* Բեմադրող օպերատոր՝ Դավիթ Սիմանիս
* Կոմպոզիտոր՝ Ռայմոնդ Պաուլս
* Բեմադրող նկարիչ՝ Դայլիս Ռոժլապա
* Հնչյունային օպերատոր՝ Գլեբ Կորոտեև
* Ռեժիսոր՝ Ե. Դանցբերգա
* Օպերատոր՝ Վ. Եմելյանով
* Կոստյումի նկարիչ՝ Ե. Վանտերե
* Նկարիչ-գրիմարար՝ Կ․ Լապինյա
* Մոնտաժող՝ Ա. Սիգատե
* Խմբագիր՝ Ա. Բրուկս
* Երաժշտական խմբագիր՝ Նիկոլայ Զոլոտոնոս
* Լատվիայի հեռուստատեսության և ռադիոյի նվագախումբ
* Դիրիժոր՝ Ա. Զաքիս
* Խորհրդատուներ՝ Բ. Սոկոլով, Լ. Պուշկին
* Տնօրեն՝ Մարկ Ցիրելսոն

## Ծանոթագրություններ

Կատեգորիա:Խորհրդային ֆիլմեր
Կատեգորիա:Ռիգայի կինոստուդիայի ֆիլմեր
Կատեգորիա:1976 ֆիլմեր
Կատեգորիա:Խորհրդային դրամա ֆիլմեր
Կատեգորիա:Բնօրինակում անաղբյուր հոդվածներ
Լաուրա Ունուկ

**Լաուրա Ունուկ** (, ), սլովենացի շախմատիստ, կանանց գրոսմայստեր (2019) և միջազգային վարպետ (2020)։

## Կենսագրություն
2013 թվականի Սլովենիայի առաջնության չեմպիոն (տղամարդկանց և կանանց չեմպիոնները որոշվել են շվեյցարական համակարգով անցկացվող ընդհանուր մրցաշարի շրջանակներում, Ունուկը Լառա Յանժելին հավասար միավորներ է վաստակել և առաջ է անցել լրացուցիչ ցուցանիշներով)։ 2016 թվականի Սլովենիայի առաջնության արծաթե մեդալակիր (Թեա Վիդիչի հետ կիսել է 2-3-րդ տեղերը, վատագույն լրացուցիչ ցուցանիշների հիման վրա ստացել է բրոնզե մեդալ)։

Սլովենիայի 2009 թվականի պատանեկան առաջնության (մինչև 10 տարեկան կատեգորիայում ), 2011 և 2012 (մինչև 12 տարեկան), 2013 (մինչև 14 տարեկան), 2015 (մինչև 16 տարեկան), 2016 և 2017 (մինչև 18 տարեկան) հաղթող։

Սլովենիայի հավաքականի կազմում մասնակցել է երեք շախմատային օլիմպիադաների (2014, 2016 և 2018 թվականներ, 2016 և 2018 թվականներին խաղացել է առաջին խաղատախտակի մոտ), չորս Եվրոպայի թիմային առաջնության (2013, 2015, 2017 և 2019 թվականներ, երեք անգամ խաղացել է առաջին խաղատախտակի մոտ), 2019 թվականի Միտրոպի գավաթի, 2020 թվականի ՖԻԴԵ-ի առցանց-օլիմպիադայի, երկու պատանեկան շախմատային օլիմպիադաների (2013 և 2014 թվականներ, մինչև 16 տարեկան կատեգորիա), Եվրոպայի երիտասարդական թիմային վեց առաջնության (2012-2017 թվականներ, մինչև 18 տարեկան կատեգորիա․ 2014 թվականին թիմը դարձել է մրցույթի հաղթող, 2014 թվականին նա նվաճել է անհատական ոսկե մեդալ, իսկ 2013 թվականին՝ անհատական արծաթե մեդալ)։

2014 և 2017 թվականների աշխարհի պատանեկան առաջնության հաղթող (համապատասխանաբար մինչև 16 և մինչև 18 տարեկան կատեգորիաներում 2014 թվականի հաջողության համար ստացել է կանանց միջազգային վարպետի կոչում)։ 2018 թվականի աշխարհի պատանեկան առաջնության հաղթող։

ՖԻԴԵ-ի 2021 թվականի աշխարհի պատանեկան առաջնության մասնակից (առաջին շրջանում 2:0 հաշվով հաղթել է Շրուկ Վաֆին, երկրորդ շրջանում ½ : 1½ հաշվով զիջել է Գյուլնար Վուգար Մամեձադեին)։

Եվրոպայի վեց անհատական առաջնությունների մասնակից (2015-2019 և 2021 թվականներ)։

Եվրոպայի 2018 և 2019 թվականների բլից և արագ շախմատի առաջնությունների մասնակից։

2018 թվականին ավարտել է Լյուբլյանայում գտնվող Բեժիգրադի գիմնազիան։ Նույն թվականին ընդունվել է Լյուբլյանայի համալսարան (կենսաքիմիա մասնագիտությունը սովորելու համար)։

Սլովենիայի ազգային հավաքականի ընկերներ Թեա Վիդիչի և Լառա Յանժելի հետ վարում է շախմատային ալիք Twich հարթակում։

## Հիմնական սպորտային արդյունքներ

## Վարկանիշի փոփոխություն

## Ծանոթագրություններ

Կատեգորիա:Լյուբլյանայի համալսարանի շրջանավարտներ
Կատեգորիա:Շախմատային օլիմպիադաների մասնակիցներ
Կատեգորիա:Շախմատի կանանց գրոսմայստերներ
Կատեգորիա:Շախմատի միջազգային վարպետներ
Կատեգորիա:Շախմատիստներ այբբենական կարգով
Կատեգորիա:Սլովենացի շախմատիստներ
Մաղթիր ինձ թռիչքի համար աննպաստ եղանակ

**«Մաղթիր ինձ թռիչքի համար աննպաստ եղանակ»** (, ), ռեժիսոր խորհրդային գեղարվեստական ֆիլմ, որը նկարահանել է ռեժիսոր Վարիս Բրասլան Ռիգայի կինոստուդիայում 1980 թվականին։ Ֆիլմի պրեմիերան տեղի է ունեցել 1981 թվականի ապրիլին։

## Սյուժե
Մարգարիտան՝ ֆիլմի գլխավոր հերոսուհին, երեսունն անց է։ Ընկերուհին կարծում է, որ փեսացուի ընտրության հարցում ցուցաբերած անհարկի ընտրողականությունը նրան խանգարում է ամուսնանալ։ Թեկնածուին պարտադիր փորձություն է սպասվում. նրանցից յուրաքանչյուրին Մարգարիտան ասում է, որ միայնակ դաստիարակում է երկու երեխաների։

Մարգարիտայի ճակատագիրն այնպես է դասավորվում, որ ավտովթարի հետևանքով քրոջ ողբերգական մահվանից հետո նրա խնամքին են մնում նրա որդիները։ Այժմ հավատարմության քննությունը պետք է անցնի օդաչու Իմանտը, որն անսպասելիորեն դարձել է նրա ամենամտերիմ մարդը։

## Դերերում
* Ակվելինա Լիվմանե – *Մարգարիտա
* [[Անդրիս Բերզինշ (դերասան)|Անդրիս Բերզինշ]] – *Իմանտս
* Յանիս Զարինշ – *Զամբերգս
* Ինարա Կալնարայա – *Բերզինյա
* Ուլդիս Դուկաս – *Անդրիս
* [[Ուլդիս Պուցիտիս]] – *Ստոուքս
* Իլզե Վազդիկա – *Ստուկանե
* Վիզմա Կալմե – *Լենա
* Բերտուլիս Պիզիչ – ''Մարիս

## Նկարահանող խումբ
* Սցենարի հեղինակներ՝ Գրիգորի Կանովիչ, Իսահակ Ֆրիդբերգ
* Բեմադրող ռեժիսոր՝ Վարիս Բրասլա
* Բեմադրող օպերատոր՝ Մարտինշ Կլեյնս
* Կոմպոզիտոր՝ Իմանց Կալնինշ
* Բեմադրող նկարիչ՝ Իևա Ռոմանովա
* Հնչյունային օպերատոր՝ Ա. Պատրիկեևա
* Ռեժիսոր՝ Ա. Ժուկովսկիս
* Օպերատոր՝ Մ. Մեդնիս
* Կոստյումների նկարիչ՝ Ս. Դեկսնե
* Նկարիչ-գրիմարար՝ Ռ․ Աբոլտինյա
* Մոնտաժող՝ Լ. Բալինա
* Խմբագիր՝ Ա. Բրոկս
* Երաժշտական խմբագիր՝ Ն. Զոլոտոնոս
* Տնօրեն՝ Գեորգ Բլումենտալ

## Ծանոթագրություններ

Կատեգորիա:1980 ֆիլմեր
Կատեգորիա:1980-ականների ռուսերեն ֆիլմեր
Կատեգորիա:Խորհրդային մելոդրամա ֆիլմեր
Կատեգորիա:Խորհրդային ֆիլմեր
Կատեգորիա:Ռիգայի կինոստուդիայի ֆիլմեր
Շուպֆնուդել

մինի|Շուպֆնուդել՝ թթու կաղամբով
մինի|Աղանդեր «մերկ Մարիելա»
**Շուպֆնուդել** ( ՝ «գլորված արիշտա», ինչպես նաև ՝ «մատնաձև արիշտա»), հարավգերմանական և ավստրիական ուտեստ, որը նման է իտալական նյոկիին և հայտնի է տարբեր տարածաշրջանային տարբերակներով։ Հատկապես հայտնի է Բադենի և Շվաբիայի խոհանոցներում։ Շուպֆնուդելը պատրաստվում է տարեկանի և ցորենի ալյուրից կամ կարտոֆիլով ու ձվով և գրտնակվում է ձեռքով։ Նրանք երկարավուն ձև ունեն՝ սուր ծայրերով։ Շուպֆնուդելը մի քանի րոպե եփում են աղաջրում, ապա տապակում։ Եփած շուպֆնուդելը տապակվում է թավայի մեջ թթու կաղամբով և ապխտած բեկոնով և մատուցվում որպես անկախ ուտեստ կամ կողմնակի ճաշատեսակ, կան նաև աղանդերի տարբերակներ, որոնք մատուցում են կակաչի սերմերով կամ շաքարավազով և դարչինով, որը կոչվում է «մերկ Մարիելա» ():

## Զարգացում
Ալյուրի շուպֆնուդելը հայտնի են եղել որպես երեսնամյա պատերազմի ժամանակ լենդսկնեխտների սնունդ։ Զինվորներն իրենց ամենօրյա ալյուրի և ջրից պատրաստել են երկար արիշտա։ Այն բանից հետո, երբ 17-րդ դարում կարտոֆիլը ներմուծվել է Գերմանիա և մշակվել Գերմանիայում, բաղադրատոմսը փոփոխվել է և ի հայտ են եկել տարբեր բաղադրատոմսեր՝ ըստ տարբեր շրջանների։

## Մատուցում
Այս կերակուրները մատուցվում են տարբեր ձևերով՝ համեմելով եղեսպակի կարագով կամ թթու կաղամբով կամ քաղցր կակաչի սերմերով, շաքարավազով և դարչինով։ Բոլոր դեպքերում անհրաժեշտ է, որ մյուս բաղադրիչների համը  համեմատաբար նուրբ զգացվի արիշտայի մեջ։  Շուպֆնուդելը կարելի է մատուցել կամ որպես կողմնակի ճաշատեսակ, կամ որպես հիմնական ուտեստ։

## Ծանոթագրություններ

## Գրականություն
* *Erhard Gorys.* Schupfnudeln // Das neue Küchenlexikon. Von Aachener Printen bis Zwischenrippenstück. — München: Deutscher Taschenbuch Verlag, 1997. — S. 486. — 599 S. — .
* *Charles Sinclair.* Schupfnudeln // Dictionary of Food: International Food and Cooking Terms from A to Z. — Second Edition. — London: A & C Black, 2004. — P. 516. — 632 p. — .

## Արտաքին հղումներ
* deutsche-delikatessen.de: Շուպֆնուդել
* Տապակած շուպֆնուդելների բաղադրատոմսեր

Կատեգորիա:Ավստրիական խոհանոց
Կատեգորիա:Բավարիայի խոհանոց
Կատեգորիա:Գերմանական խոհանոց
Կատեգորիա:Խավարտներ
Կատեգորիա:Կարտոֆիլով ուտեստներ
Ձմեռ պապի անձնական կյանքը

**«Ձմեռ պապի անձնական կյանքը»** (), խորհրդային գեղարվեստական ֆիլմ, որը նկարահանել է ռեժիսոր Անդրիս Ռոզենբերգսը 1982 թվականին։

## Սույժե
Ֆիլմը հեքիաթ է «միջակ» դերասան Ռոբերտի ամանորյա արկածների մասին, որը գումար է վաստակում ամանորյա մանկական միջոցառումներում Ձմեռ պապի դեր կատարելով։ Հանդիպելով արվեստը գնահատող մարդկանց՝ Ռոբերտը համոզվում է, որ դերասանի համար չկան փոքր դերեր։

## Դերերում
* Գեդիմինաս Գիրդվայնիս – *Ռոբերտ
* Ռեգինա Դեվիտե – *Էլիզաբեթա
* Անտանաս Գաբրենաս – *ռեժիսոր
* [[Լիլիտա Օզոլինիա]] – *Օլգա Կարպովնա
* Միրզա Մարտինսոնե – *Ռոբերտի կինը
* Գիրտ Յակովլև – *Միքելիս
* Սվետլանա Բլես – *բուֆապանուհի
* Ակվելինա Լիվմանե – *Սամիտա, հղի դերասանուհի
* Արիիս Գեյկինս – *Անտոն Տիշլա
* Վիլնիս Բեկերիս – *Բրոնիսլավ Ադոլֆովիչ, ավտոսերվիսի տնօրեն
* Ուլդիս Պուցիտիս – *պահակ
* Լեոնս Կրիվանս – *կարգավորող

Էպիզոդներում՝ Գ. Պլացենս, է. Կրաստինյա, Գ. Վիրկավա, Մ. Շնեյդեր, Լ. Պուպուրե, Վ. Յականս, Յա. Սկանիս, է. Բեդելե, Ի. Սկուշկա, Վ. Սպրուկտս, Վ. Վեյսպալս, Լ. Լուսե

## Նկարանող խումբ
* Սցենարի հեղինակներ՝ Անդրիս Յակուբանս, Անդրիս Ռոզենբերգս
* Բեմադրող ռեժիսոր՝ Անդրիս Ռոզենբերգս
* Բեմադրող օպերատոր՝ Յանիս Մուրնիեկս
* Բեմադրող նկարիչ՝ Վիկտոր Շիլդկնեխտ
* Կոմպոզիտոր՝ Յուրիս Կարլսոնս
* Հնչյունային օպերատոր՝ Եվգենի Օլշանկո
* Ռեժիսոր՝ Վիա Օզերե
* Օպերատոր՝ Իվարս Հոֆմանիս
* Զգեստների նկարիչ՝ Լարիսա Բրաունա
* Նկարիչ-գրիմարար՝ Միրձա Ցելմա
* Մոնտաժողներ՝ Սիգնե Շկիլա, Թամարա Մուսնիցկայա
* Ասիստենտներ՝ Յու. Ցիրուլիս, Ռ. Ժուլանովա, Մ. Չիվլե, Ա. Պավլովսկիս, Ռ. Ռիտումս, Ա. Բրիտալս
* Խմբագիր՝ Վլադլեն Դոզորցև
* Երաժշտական խմբագիր՝ Ն. Զոլոտոնոս
* Լույսի վարպետ՝ Զ․ Տրոմս
* Վարչական խումբ՝ Լ. Լեբեդևա, Ա. Ֆաերշտեյն
* Տնօրեն՝ Յուրի Եվսեև

## Ծանոթագրություններ

## Արտաքին հղումներ
* «Ձմեռ պապի անձնական կյանքը» ֆիլմը Յութուբում

Կատեգորիա:1980-ականների ռուսերեն ֆիլմեր
Կատեգորիա:1982 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային կինոկատակերգություններ
Կատեգորիա:Խորհրդային ֆիլմեր
Կատեգորիա:Ռիգայի կինոստուդիայի ֆիլմեր
Կիրա Ուոլշ

**Կիրա Ֆեյ Ուոլշ** (, ), անգլիացի ֆուտբոլիստուհի, հանդես է գալիս կիսապաշտպանի դիրքում «Մանչեսթեր Սիթիի» և Անգլիայի ազգային հավաքականի կազմում։

## Կենսագրություն
Կիրա Ուոլշը ծնվել է 1997 թվականի ապրիլի 8-ին անգլիական Մեծ Մանչեսթեր կոմսության Ռոչդեյլ քաղաքում։ Հինգ տարեկանից սկսել է իր հոր հետ ֆուտբոլ խաղալ։ 11 տարեկանում հաճախել է Քինգսվեյ Պարկ միջին դպրոցի «Տեսկո Սքիլզ կենտրոն» ՖԱ հաճախել, որտեղ Կիրան հնարավորություն է ունեցել զարգացնել իր ֆուտբոլային կարողությունները։

«Բլեքբերն Ռովերսի» սան է, պատանեկան խմբերում հանդես է եկել վեց մրցաշրջանում, մինչև որ 2014 թվականի փետրվարին առաջին անգամ հանդես է եկել առաջին թիմում։ Առաջնախաղը եղել է կանանց Պրեմիեր լիգայի հյուսիսային դիվիզիոնի «Շեֆիլդ» ակումբի դեմ, որն ավարտվել է «Բլեքբերն Ռովերսի» 5։1 հաշվով պարտությամբ։ Ընդհանուր առմամբ առաջին թիմի համար անցկացրել է տասը խաղ, խփել երեք գոլ՝ մինչև կտեղափոխվեր «Մանչեսթեր Սիթի»։

Մանուկ հասակում Կիրայի սիրելի ֆուտբոլիստները Նիկոլյա Անելկան և Շոն Գոութերն էին։

## Ակումբային գործունեություն
### «Մանչեսթեր Սիթի»
«Մանչեսթեր Սիթիում» առաջին պաշտոնական խաղն Ուոլշն անցկացրել է 2014 թվականի հուլիսի 17-ին՝ «Նոթս Քաունթիի» դեմ խաղի 86-րդ րոպեում փոխարինման դուրս գալով։ 2014 թվականի վերջին դարձել է «Սիթիի» հիմնական կազմի խաղացող՝ Անգլիական լիգայի գավաթում հաղթանակի մեջ առանցքային դեր խաղալով։

2015 թվականի հունիսին Կիրան իր առաջին մասնագիտական պայմանագիրն է կնքել «Մանչեսթեր Սիթիի» հետ։ 2015 թվականի մրցաշրջանում ֆուտբոլիստն ավարտել է Անգլիայի առաջնությունում երկրորդ տեղով, ինչն ապահովել է «Սիթիի» մասնակցությունը 2016/2017 մրցաշրջանի Չեմպիոնների լիգայում։ Եվրագավաթներում «Մանչեսթեր Սիթիի» առաջին մրցաշրջանն ավարտվել է կիսաեզրափակիչ փուլում՝ պարտվելով ֆրանսիական «Լիոնին» երկու խաղերի արդյունքում 3:1 հաշվով։ 2016 թվականի նոյեմբերի 9-ին նա խփել է իր առաջին գոլը «Սիթիի» կազմում դանիական «Բրոնդբյուի» դարպասը 2016-2017 թվականների Չեմպիոնների լիգայի 1/16 փուլի տնային հանդիպման ժամանակ։

2016 թվականի մրցաշրջանում նվաճել է Անգլիայի առաջնության հաղթողի իր առաջին կոչումը, միևնույն ժամանակ վերահաստատել է Անգլիական լիգայի գավաթում իր հաղթանակը՝ եզրափակիչ մրցախաղում 1։0 հաշվով հաղթելով «Բիրմինգհեմ Սիթիին»։ 2016 թվականի նոյեմբերին նոր պայմանագիր է կնքել մանչեսթերյան ակումբի հետ, որը գործում էր մինչև 2019/2020 մրցաշրջանի ավարտը։ 2017 թվականի մայիսին նվաճել է Անգլիայի գավաթը, որի եզրափակիչ խաղում «քաղաքաբնակները» հաղթել են այդ նույն «Բիրմինգհեմ Սիթիին» 4։1 հաշվով։ 2018/19 մրցաշրջանում ֆուտբոլիստուհին ակումբի հետ նվաճել է Անգլիայի լիգայի գավաթը և Անգլիայի գավաթը, ինչպես նաև Անգլիայի առաջնության արծաթե մեդալ։

## Վիճակագրություն
### Ակումբային

### Հավաքականի կազմում

### Անգլիայի առաջնության խաղեր և գոլեր

**Արդյունքում՝ 14 հանդիպում, 8 հաղթանակ, 4 ոչ-ոքի, 2 պարտություն**

## Ծանոթագրություններ

## Արտաքին հղումներ
* Կիրա Ուոլշի էջը thefa.com կայքում
* Կիրա Ուոլշի էջը  mancity.com կայքում

Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:Անգլիայի հավաքականի ֆուտբոլիստներ
Կատեգորիա:Անգլիացի կին ֆուտբոլիստներ
Կատեգորիա:Անգլիացի ֆուտբոլիստներ
Կատեգորիա:Բարսելոնայի ֆուտբոլիստներ
Կատեգորիա:Կանանց ֆուտբոլի կիսապաշտպաններ
Կատեգորիա:Կանանց ֆուտբոլի հարձակվողներ
Կատեգորիա:Մանչեսթեր Սիթիի ֆուտբոլիստներ
Կատեգորիա:Չելսիի ֆուտբոլիստներ
Լիանա Հայրապետյան

**Լիանա Հայրապետյան** (), հայ ֆուտբոլիստ, մարզիչ, Հայաստանի կանանց Մ-19 տ. հավաքականի գլխավոր մարզիչ։

## Կենսագրություն
Ծնվել է 1975 թվականի հուլիսի 14-ին։ 1982-1992 թվականներին սովորել է Երևանի թիվ 115 միջնակարգ դպրոցում, 2003-2005 թվականներին՝ Երևանի Ն. Աճեմյանի անվան առևտրի և սպասարկման պետական քոլեջում, 2005-2010 թվականներին՝ Երևանի Ֆիզիկական կուլտուրայի հայկական պետական ինստիտուտում, ստացել ֆիզկուլտուրայի և սպորտի մանկավարժ, ֆուտբոլի մարզիչ որակավորում, 2005-2007 թվականներին՝ Հայաստանի ֆուտբոլի ֆեդերացիայի ֆուտբոլի մրցավարների բարձրագույն դպրոցում (սպորտի և ֆուտբոլի)։

## Ֆուտբոլային կարիերա

## Աշխատանքային փորձ
2003-2005 թվականներին եղել է Է. Գրիգորյանի անվան Ֆուտբոլի դպրոցում, որպես կանանց ֆուտբոլի մարզիչ, 2004-2006 թվականներին՝ Փյունիկ Ֆուտբոլային ակումբում, որպես կանանց ֆուտբոլի գլխավոր մարզիչ, 2005-2010 թվականներին՝ Բանանց ֆուտբոլային ակումբում, որպես կանանց ֆուտբոլի գլխավոր մարզիչ, 2005-2012 թվականներին՝ ՀՖՖ «Բաց զվարճալի ֆուտբոլային դպրոցներ» ծրագրի հրահանգիչ, 2012-2021 թվականներին՝ ՀՖՖ «Մասսայական Ֆուտբոլ» ծրագրի հրահանգիչ, 2006-2012 թվականներին՝ ՀՖՖ կանանց ազգային հավաքականի և Մ-19 հավաքականի մարզչի օգնական, 2007-2010 թվականներին՝ ՀՖՖ կանանց Մ-17 հավաքականի մարզչի օգնական, 2010-2017 թվականներին՝ «Երևան» Լ․ Հայրապետյան ֆուտբոլային ակումբում կանանց ֆուտբոլի գլխավոր մարզիչ, 2015-2016 թվականներին՝ ՀՖՖ կանանց Մ-16 հավաքականի գլխավոր մարզիչ, 2016-2017 թվականներին՝ ՀՖՖ կանանց Մ-17 հավաքականի գլխավոր մարզիչ, 2017-2021 թվականներին՝ ՀՖՖ կանանց Մ-19 հավաքականի գլխավոր մարզիչ, 2018-2019 թվականներին՝  «Անի» Լ․ Հայրապետյան ֆուտբոլային ակումբում, որպես կանանց ֆուտբոլի գլխավոր մարզիչ, 2019-2021 թվականներին՝ «Ալաշկերտ» ֆուտբոլային ակումբում, որպես կանանց ֆուտբոլի գլխավոր մարզիչ, 2020-2021 թվականներին՝ ՀՖՖ կանանց ազգային հավաքականի մարզչի օգնական, 2021-2022 թվականներին՝ «Փյունիկ» ֆուտբոլային ակումբում, որպես կանանց ֆուտբոլի գլխավոր մարզիչ։

## Մարզչական ձեռքբերումներ
* 2011 - Կանանց ազգային հավաքական, Եվրոպայի նախընտրական փուլ, I տեղ
* 2013-2016 - ՖԱ Երևան, ՀՀ մրցաշարեր, I տեղ
* 2017- ՖԱ ԱՆԻ, ՀՀ կանանց առաջնություն, Բարձրագույն խումբ, Ոսկե խաղ, I տեղ
* 2018-2020- ՖԱ Ալաշկերտ, ՀՀ Կանանց Առաջնություն, Բարձրագույն խումբ, I տեղ
* 2021- ՖԱ Ալաշկերտ, Հայաստանի Գավաթի խաղ, I տեղ
Ունի ՈւԵՖԱ PRO լիցենզիա։

## Ծանոթագրություններ

Կատեգորիա:Կանանց ֆուտբոլի պաշտպաններ
Կատեգորիա:Հայ կին ֆուտբոլիստներ
Կատեգորիա:Հայ ֆուտբոլային մարզիչներ
Կատեգորիա:Ֆիզիկական կուլտուրայի հայկական պետական ինստիտուտի շրջանավարտներ
Տաթև Հակոբյան

**Տաթև Հակոբյան** (), հայ ծանրորդ, 2017 թվականի Եվրոպայի առաջնության բրոնզե մեդալակիր, 2023 թվականի Եվրոպայի առաջնության արծաթե մեդալակիր, հանդես է գալիս մինչև 87 կգ քաշայինների կարգում։ Հանդիսանում է Հայաստանի ծանրամարտի կանանց հավաքականի անդամ։

## Կենսագրություն
Ծնվել է 1996 թվականի մարտի 21֊ին։

2013 թվականին մասնակցել է աշխարհի երիտասարդական առաջնությանը և զբաղեցրել 13-րդ տեղը։ Նա մինչև 69 կգ քաշային կարգում ՝ բարձրացնել է 165 կգ։ Նույն թվականին 170 կգ արդյունքով  Եվրոպայի մինչև 17 տարեկանների առաջնությունում գրավել է երրորդ տեղը։

2014 թվականի Եվրոպայի պատանիների առաջնության մինչև 75 կգ քաշային կարգում նա զբաղեցրել է 5-րդ տեղը՝ 201 կգ (93+108)։

2017 թվականին Սպլիտ քաղաքում տեղի ունեցած Եվրոպայի առաջնությունում, մինչև 90 կգ քաշային կարգում հայ ծանրորդը գրավել է երրորդ տեղը։ Նա բարձրացրել է 105 կգ պոկում վարժությունում և 125 կգ հրում վարժությունում և դրսևորել միջազգային մրցաշարերում իր կարիերայի լավագույն արդյունքը։

2018 թվականին Աշխաբադում տեղի ունեցած աշխարհի առաջնության ընթացքում նա չի կարողցել պոկում վարժությունում արդյունք ցույց տա ու այդպես էլ դուրս է մնացել հետագա պայքարից։

2019 թվականին Բուխարեստում մինչև 23 տարեկանների Եվրոպայի առաջնությունում 87 կգ քաշային կարգում նվաճել է արծաթե մեդալ։

Նույն թվականին Տաթևը ոսկե մեդալ է նվաճել Դոհայում տեղի ունեցած Քաթարի 6-րդ միջազգային գավաթում։ Հայ ծանրորդը բարձրացրել է 232 կգ։

2023 թվականի Երևանում տեղի ունեցած Եվրոպայի առաջնությունում 76 կգ քաշային կարգում Տաթևը երկու վարժությունների հանրագումարով 226 կգ արդյունքով նվաճել է արծաթե մեդալ։ Պոկում վարժությունում նա ևս արժանացել է արծաթե մեդալի, իսկ հրում վարժությունում՝ փոքր բրոնզե մեդալի2025թվականի եվրոպայի առաջնությունում Հակոբյանը նվաճեց արծաթե մեդալ պոկում վարժությունում(110կգ), բայց հրում վարժության ժամանակ Տաթևը նախ հրեց 122կգ ապա 130կգ հրելուց հետո ժյուրին որոշում է չհաշվել և Տաթևը զբաղեցնում է 4րդ հորիզոնականը։

## Ծանոթագրություններ

## Արտաքին հղումներ
*ТЯЖЕЛОАТЛЕТКИ ГОТОВЯТСЯ К ЧЕМПИОНАТУ ЕВРОПЫ
*Հայտնի են ծանրամարտի Հայաստանի կանանց չեմպիոնները

Կատեգորիա:Հայ ծանրամարտիկներ
Կատեգորիա:Հայ ծանրամարտուհիներ
Կատեգորիա:21-րդ դարի հայ կանայք
Կատեգորիա:Սպորտային մեդալակիրներ
Եվ ցողի կաթիլներ արշալույսին

«**Եվ ցողի կաթիլներ արշալույսին**» (), խորհրդային հեռուստատեսային գեղարվեստական ֆիլմ, որը ԽՍՀՄ Հեռուստառադիոպետկոմի պատվերով նկարահանել է ռեժիսոր Պետերիս Կռիլովը Ռիգայի կինոստուդիայում 1977 թվականին։

## Սյուժե
Հակաֆաշիստական տրամադրված դեռահասների խումբը մնում է առանց գաղափարական ղեկավարության Ռիգայի ընդհատակային ստորաբաժանումներից մեկի ղեկավարների ձերբակալությունից ու մահվանից հետո։ Վախենալով հետապնդումից՝ Էրիկ Զարինշը, որը մտերիմ է եղել զոհված պատմության ուսուցիչ Էգլայսի հետ, թաքնվում է իր դպրոցական ընկերոջ՝ Հուգոյի ամառանոցում։

Փորձելով օգտակար լինել ընդհանուր գործին՝ տղաները, չսպասելով կապավորի ժամանմանը, տարածում են Սովինֆորմբյուրոյի հաղորդագրություններով թռուցիկներ։ Գերմանական պարեկության դեմ մահափորձի միջադեպից հետո գեստապոյի փորձառու քննիչը, խաղալով Հուգոյի թույլ հոգեկանի վրա, իմանում է բոլոր ընդհատակայինների անունները։

Ձերբակալության սպառնալիքի տակ են հայտնվել թե՛ դեռահասները, թե՛ աշխատանքային դրուժինայի վերջին աշխարհազորային Դոնատը, որը արտակարգ լիազորություններով ժամանել է դիմադրությունը համակարգելու համար։ Նրան ուղեկցում է բելառուսական մահվան ճամբարի նախկին կալանավոր Օլգան, որը նույնպես ապաստաի կարիք ունի։ Ամբողջ խմբին անվտանգ տեղ տանելու հնարավորություն չունենալով՝ Դոնատը երեք տղաներին հանձնարարում է մոտենալ ճակատային գծին և կարևոր լուր հասցնել։

## Դերերում
* Յուտա Յուրեվիցա – *Ռենատա
* Գունար Դալմանիս – *Դիմկա
* Անդրիս Մորկանս – *Էրիկ
* Էլիտա Կրաստինա – *Օլյա
* Ռոմուալդս Անցանս – *Դոնատ
* Անդրիս Սմիլձինշ – *Հյուգո
* Ակվելինա Լիվմանե – *Վալյա
* Լիլիանա Վեսերե – *Ռիտա
* Իվար Ռատկե – *տղա
* Ալեքսեյ Միխայլով – *Դիմկայի հայրը
* Վելտա Սկուրստենե – *Հյուգոյի մայրը
* Կառլիս Աուշկապս – *քննիչ
* Ուլդիս Դումպիս – *մարդ հրաձգարանում
* Յանիս Յարանս – *Մեժնիեկս
* Ի. Կաուլինշ – ''քննիչի օգնականը

Էպիզոդներում՝
* Հ. Դանցբերգա, Վ. Յականս, Խ. Ռոմանովա, Ա. Գուլբե, Ի. Սաուլիտե, Է. Ֆերդա, Վ. Զվայգզնե, Ա. Լեյմանիս, Վ. Վեյսպալս, Տ. Մացիևսկի

## Նկարահանող խումբ
* Սցենարի հեղինակ՝ Վիկտոր Անդրեև
* Բեմադրող ռեժիսոր՝ Պետերիս Կռիլովս
* Բեմադրող օպերատոր՝ Հենրիկ Փիլիպսոն
* Կոմպոզիտոր՝ Պետերիս Պլակիդիս
* Բեմադրող նկարիչ՝ Վիկտոր Շիլդկնեխտ
* Հնչյունային օպերատոր՝ Վիկտոր Միլնիկով
* Ռեժիսորներ՝ Ռ. Գինտերե, է. Դանցբերգա
* Օպերատոր՝ Ու. Էգլե
* Կոստյումների նկարիչ՝ Դ. Մելնարե
* Նկարիչ-գրիմարար՝ Կ․ Լապինյա
* Մոնտաժող՝ Մ. Սուրդեկո
* Խմբագիր՝ Ի. Չերևիչնիկ
* Ասիստենտներ՝ Մ. Լաբդարբե, Վ. Ռոժդեստվենսկայա, Բ. Պիկա, Ռ. Գոսինշ, Յու. Բալտաբոլս
* Խորհրդատու՝ պատմական գիտությունների թեկնածու Յ. Ձինտարս
* Գեղարվեստական ղեկավար՝ Ռոլանդ Կալնինշ
* Տնօրեն՝ Իգոր Լիբման

## Ծանոթագրություններ

## Արտաքին հղումներ
* «Եվ ցողի կաթիլներ արշալույսին» ֆիլմը Յութուբում

Կատեգորիա:Խորհրդային ֆիլմեր
Կատեգորիա:Ռիգայի կինոստուդիայի ֆիլմեր
Կատեգորիա:1977 ֆիլմեր
Կատեգորիա:Բնօրինակում անաղբյուր հոդվածներ
Սանչոյի հավատարիմ ընկերը

**«Սանչոյի հավատարիմ ընկերը»** (), խորհրդային մանկական գեղարվեստական ֆիլմ, որը նկարահանել է ռեժիսոր Յանիս Ստրեյչը Յուրի Յակովլևի սցենարով Ռիգայի կինոստուդիայում 1974 թվականին։

## Սյուժե
Ռոդրիգեսների ընտանիքը Լենինգրադ է ժամանել լատինամերիկյան մի երկրից։ Նրանց որդին՝ Սանչոն, լավ գիտի ռուսաց լեզու և ընդունվել է սովորական հանրակրթական դպրոցի չորրորդ դասարան։

Լինելով շփվող և աշխույժ՝ Սանչոն շուտով ընկերանում է դասընկերների հետ։ Երբեք տեսած չլինելով ձմեռ՝ նաա հետաքրքրությամբ զբողնում է ձյունով ծածկված քաղաքում և խաղում անծանոթ խաղեր։

Դվորցովայա հրապարակում Սանչոն ու նրա ընկերները հայտնվում են «Դյութիչ երջանկության աստղը» ֆիլմի նկարահանումների հրապարակում, որտեղ Սանչոն զրուցում է դերասանների հետ, տեսնում է, թե ինչպես են նկարահանում կայսր Նիկոլայ I-ի (Վասիլի Լիվանովի) մասնակցությամբ տեսարանը։

Բայց շուտով տղաները ստիպված են բաժանվել։ Սանչոյի հայրենիքում հեղաշրջում է տեղի ունեցել։ Իշխանության են անցել զինվորականները։ Տղայի ծնողները որոշել են տուն վերադառնալ։ Սանչոն ջերմորեն հրաժեշտ է տալիս նոր ընկերներին և իր հետ տանում նրանց համերաշխության խորհրդանիշը՝ կարմիր պիոներական փողկապը։

Ֆիլմը հատկանշական է նրանով, որ ՌՕՈՒ գեներալ Վասիլի Մերկուրևի հերոսը երեսուն տարի անց կրկին կատարում է «*Дождливым вечером, вечером, вечером…*» երգը «Երկնային դանդաղընթացը» գեղարվեստական ֆիլմից, որն ավելի վաղ եղել է դրա կատարողներից մեկը պատերազմական տարիների այդ դասական ֆիլմում։

## Դերերում
* Սերգեյ Զուրլով – *Սանչո Ռոդրիգես
* Մարութա Ֆելդմանե – *Սանչոյի մայրը
* Իվար Կալնինշ – *սենյոր Ռոդրիգես, Սանչոյի հայրը
* Վալդեմար Զանդբերգ – *անգլերենի ուսուցիչ
* Վիկտորյա Լեպկո – *Նատալյա Գավրիլովնա, դասղեկ
* Վասիլի Մերկուրև – * Ռիտայի պապը, օդաչու-գեներալ
* Բորիս Տաշքենդսկի – *Սանչոյի պապը, երաժիշտ
* Օլգերտ Դունկերս – *սենյոր Կրեդո, ընկերության ղեկավարության ներկայացուցիչ
* Յուրի Կամորնի – *Ռիտայի հայրը, ռազմական օդաչու
* Գենադի Կորոլկով – *Վադիմ, վարորդ
* Ստանիսլավ Ֆեսյունով – *Պրոկոպենկո, դիվանագետ
* Ռեգինա Ռազումա – *բորտուղեկցորդուհի
* Պավել Պերվուշին – *Իվան Կալիստրատովիչ, դպրոցի տնօրեն
* Արթուր Կալեյս – *գեներալ Կալվոս, հեղաշրջման կազմակերպիչ
* Պաուլ Բուտկևիչ – *էպիզոդ, դիվանագիտական ընդունելության մասնակից
* Յուրիս Ստրենգա – *էպիզոդ, դիվանագիտական ընդունելության մասնակից
* Վալենտինս Սկուլմե – *էպիզոդ, դիվանագիտական ընդունելության մասնակից
* Ուլդիս Վազդիկս – *էպիզոդ, դիվանագիտական ընդունելության մասնակից
* Վասիլի Լիվանով – ''կայսր Նիկոլայ I Դվարցովայա հրապարակի տեսարանում

## Նկարահանող խումբ
* Սցենարիստ՝ Յուրի Յակովլև
* Ռեժիսոր՝ Յանիս Ստրեյչ
* Օպերատոր՝ Հարի Կուկելս
* Կոմպոզիտոր՝ Իմանց Կալնինշ
* Նկարիչ՝ Վիկտոր Շիլդկնեխտ

## Ծանոթագրություններ

## Արտաքին հղումներ
* «Верный друг Санчо» academic.ru
* 6 интересных фактов о фильме "Небесный тихоход"/domkino.tv

Կատեգորիա:1974 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային մանկական ֆիլմեր
Կատեգորիա:Խորհրդային ֆիլմեր
Կատեգորիա:Ռիգայի կինոստուդիայի ֆիլմեր
Վերջին ինդուլգենցիան

**«Վերջին ինդուլգենցիան»** (), խորհրդային գեղարվեստական ֆիլմ, որը նկարահանել է ռեժիսոր Ադա Ներետնիեցեն Ռիգայի կինոստուդիայում 1985 թվականին։

## Սյուժե
Խանութի տնօրեն Էռնա Զալեին գործնական առաջարկով դիմել է կոշիկի գործարանի ղեկավարը, որն իր ձեռնարկությունում կազմակերպել է չհաշվառված մարզակոշիկների թողարկում։ Յուրաքանչյուր իրացված զույգի համար նրան խոստացվել է եկամուտների մեկ քառորդը։ Կոշիկը մատակարարվում էր կեղծ ապրանքագրով, որը ստուգման դեպքում պետք է փոխարինվեր իսկականով։

Գաղտնի խարդախությունների մասին պատահաբար իմանում է վաճառողուհի Օլգան, որին, հետագա անախորժություններից խուսափելու համար, Էռնա Զալեն որոշում է վերացնել իր մութ բիզնեսի օգնականի՝ Էրիկ Լուբենի միջոցով։ Նա առևանգում է իր գործընկերոջ բեռնատարը և վրաերթի է ենթարկում Օլգային մութ նրբանցքում, որտեղ զոհը կանչվել է նամակով։

Մահափորձից հետո ողջ մնացած Օլգային տեղափոխել են հիվանդանոց։ Ոստիկանությունը, որը վաղուց հետևում էր կասկածելի խանութին, գտնում է ենթադրյալ հանցագործների հետքը։ Հերթով ձերբակալվում են այդ գործին մասնակից բոլոր անձինք։ Դատարանի դահլիճում նրանք փորձում են իրենց մեղքը բարդել Լուբենի վրա, բայց փորձառու քննիչները քայլ առ քայլ վերականգնում են տեղի ունեցած իրադարձությունների ամբողջ շղթան։

## Դերերում
* Վիյա Արտմանե – *Էռնա Զալե
* Տատյանա Պոպե – *Օլգա Զիեդկալնե
* Յանիս Զարինշ – *ոստիկանության մայոր Ռոզնիեկս
* Անդրիս Լիելայս – *ոստիկանության լեյտենանտ Ստաբինշ
* Գիրտ Յակովլև – *ոստիկանության կապիտան Վաբոլս
* Կառլիս Զուշմանիս – *Էրիկ Լուբեն
* Օլգերտ Դունկերս – *Պյոտր Պետրովիչ
* Վլադիմիր Պետրով – *Սերգեյ Վերշինին
* Լելդե Վիկմանե – *Իռենա Կանցանե
* Օլգա Բարիշման – *Բայբա, Օլգայի դուստրը
* Էպիզոդներում՝ Ս. Բլես, Ս. Վիտոլինա, Գ. Կալնմեյերե, Տ. Մաքսիմենկո, Ի. Սաուլիտե, Վ. Ստարժինսկայա, Ս. Ուպմացե, Ի. Չերտկովա, Ա. Ժիրոնկին, Ռ. Զիխմանիս, Ն. Իգնատովիչ, Յ. Օզոլինշ, Ս. Պրովորոնով, Դ. Տիպայնիս

## Նկարահանող խումբ
* Սցենարի հեղինակներ՝ Կիրիլ Ռապոպորտ, Միերմիլիս Ստեյգա, Նատալյա Գլադկովա
* Բեմադրող ռեժիսոր՝ Ադա Ներետնիեցե
* Բեմադրող օպերատոր՝ Հարի Կուկելս
* Կոմպոզիտոր՝ Իվարս Վիգներս
* Բեմադրող նկարիչ՝ Ինարա Անտոնե
* Հնչյունային օպերատոր՝ Գլեբ Կորոտեև
* Ռեժիսոր՝ Ռենատա Գինտերե
* Օպերատոր՝ Էդգար Աուգուստովիչ
* Զգեստների նկարիչ՝ Էլվիրա Վանտերե
* Նկարիչ-գրիմարար՝ Միրձա Ցելմա
* Մոնտաժող՝ Թամարա Մուսնիցկայա
* Խմբագիրներ՝ Ն. Բաստինա, Ն. Զոլոտոնոս
* Ասիստենտներ՝ Ռ. Ժուլանովա, Ն. Ռանկա, Դ. Տիպայնիս, Բ. Ռոզենբրիկա, Մ. Սակալովսկիս, Ա. Յասինսկիս
* Կասկադյորներ՝ Զ. Մացկևիչ, Ու․ Վեյսպալս, Գ. Տեբերգս, Ա. Ուպելնիեկս, Ի. Լայվինշ
* Խորհրդատուներ՝ ոստիկանության գնդապետ Պ. Գլուշնյով, ոստիկանության փոխգնդապետ Գ. Լակին
* Տնօրեն՝ Յուրի Եվսեև

## Ծանոթագրություններ

Կատեգորիա:Խորհրդային ֆիլմեր
Կատեգորիա:Ռիգայի կինոստուդիայի ֆիլմեր
Կատեգորիա:Բնօրինակում անաղբյուր հոդվածներ
Վինդոուզ 11

**Windows 11**, օպերացիոն համակարգ անհատական համակարգիչների համար, մշակված Microsoft, ընկերության կողմից, որպես Windows 10-ի փոխարինող։ Այն ներկայացվել է Microsoft-ի միջոցարման ժամանակ 2021 թվականի հուլիսի 24-ին։ Թողարկվել է 2021 թվականի հոկտեմբերի 5-ին, Microsoft Office 2021-ի հետ միասին։

## Մշակում
Windows 10 օպերացիոն համակարգի թողարումից հետո, Microsoft ընկերությունը հայտարարեց, որ այն կլինի վերջին տարբերակը։ Ենթադրվում էր, որ օպերացիոն համակարգը կփոխարինվի «Windows֊ը ինչպես ծառայություն» սխեմային, և ժամանականի ընթացքում կթողարկվեն ոչ թե նոր տարբերակներ այլ, նոր հավաքածուներ և թարմացումներ։ Այն բանից հետո, որ Microsoft ընկերությունը հրապարակեց թափուր աշխատատեղերի ցանկը, որում նշված էր Windows-ի «արմատական թարմացման» մասին, ենթադրություններ ի հայտ եկան նոր տարբերակի կամ Windows-ի դիզայի փոփոխման մասին։ Ենթադրվում է, որ «Sun Valley» կոդային անունով նախագիծը թարմացվեց օգտատիրոջ ինտերֆեյսային համակարգը թարմացնելու համար։ 2021 թվականի հուլիսի 15-ին համացանցնում հայտնվեց տեղեկություն Windows 11-ի բետա-տարբերակի մասին, ցուցադրվեց ինտերֆեյսը, որը նման էր Windows 10X-ին, ինչպես նաև արտաքին տեսքը և Windows 11-ի ապրանքային նշանը։

Microsoft Build 2021-ի ժամանակ Microsoft ընկերության գլխավոր տնօրեն՝ Սատյա Նադելլան ներկայացրեց Windows-ի հաջորդ սերունդը։ Նա հայտարարեց, որը մի քանի ամիս շարունակ աշխատել է նոր օպերացիոն համակարգի ընդլայնված տարբերակի վրա, և հայտնեց, որ շուտով տեղի կունենա պաշտոնական անոնսը։ Նադելլի ելույթից մեկ շաբաթ անց Microsoft ընկերույթունը սկսեց տարածել հղղում, որով հրավիրում էր 2021 թվականի հուլիսի 24-ին կայանալիք, Windows-ին նվիրված ինչ-որ միջոցառման։ Միջոցառման սկիզբը նշանակված էր արևմտյան ժամանակով 11-ին, ինչը արտասովոր էր Microsoft-ի միջոցառումների համար։ Հուլիսի 10-ին YouTube կայքում Microsoft ընկերությունը տեղադրեց 11 րոպե տևողությամբ տեսահոլովակ՝  Windows օպերացիոն համակարգի մեկնարկային ձայնով, որը կարելի է ընդունել որպես հղղում նոր օպերացիոն համակարգի թվին։

Հուլիսի 21-ին Microsoft ընկերությունը աջակցության փաստաթղթերում պատահաբար բացահայտեց, որ աշխատանքներ է կատարվում Windows 11 օպերացիոն համակարգի վրա։

Հուլիսի 24-ին տեղի ունեցավ Windows 11-ի պաշտոնական ցուցադրումը։ Միջոցառումը սկսվեց Նյու Յորքի ժամանակով ժամը 11։00-ին։

2021 թվականի հոկտեմբերի 5-ին թողարկվեց նոր օպերացիոն համակարգը։

## Ծանոթագրություններ

Կատեգորիա:Ծրագրային ապահովում այբբենական կարգով
Կատեգորիա:Օպերացիոն համակարգեր
Ֆրիդոլինա Ռոլֆյո

**Ֆրիդոլինա Ռոլֆյո** (, ), շվեդ ֆուտբոլիստուհի, Իսպանիայի կանանց ֆուտբոլի բարձրագույն խմբի՝ Primera División-ի առաջնությանը մասնակցող «Բարսելոնա» ակումբի կանանց թիմի և Շվեդիայի կանանց ֆուտբոլի ազգային հավաքականի հարձակվող։ 2016 և 2020 թվականների ամառային օլիմպիական խաղերի արծաթե, 2019 թվականի աշխարհի առաջնության բրոնզե մեդալակիր։

## Կարիերա
### Ակումբային
Պրոֆեսիոնալ ֆուտբոլիստուհու իր կարիերան Ֆրիդոլինան սկսել է «Տելյո» ակումբում, ապա տեղափոխվել է «Յիտեքս»։ 2011 թվականին Göteborgs-Posten պարբերականը նրան հռչակել է Շվեդիայի լավագույն երիտասարդ ֆուտբոլիստուհի։

2014 թվականին պայմանագիր է կնքել «Լինչյոպինգ» ակումբի կանանց թիմի հետ, որի կազմում մասնակցել է  ՈՒԵՖԱ-ի կանանց չեմպիոնների լիգայի գավաթի խաղարկության մրցաշարին։ Ընդ որում՝ «Լիվերպուլ»-ի հետ հանդիպման ժամանակ դարձել է հեթ-տրիկի հեղինակ:

2017 թվականի հունվարի 1-ից հանդես է եկել Մյունխենի «Բավարիա» ակումբի կանանց թիմի կազմումгода, մեկուկես տարի անց տեղափոխվել «Վոլֆսբուրգ», 2021 թվականի հուլիսին էլ՝ «Բարսելոնա»։

## Մարզական նվաճումներ
**Լինչյոպինգ** թիմի կազմում

* Շվեդիայի կանանց ֆուտբոլի բարձրագույն խմբի առաջնության հաղթող - 2016
* Շվեդիայի կանանց ֆուտբոլի գավաթի խաղարկության հաղթող - 2013–14, 2014–15

**Վոլֆսբուրգ** թիմի կազմում
* Գերմանիայի կանանց ֆուտբոլի բարձրագույն խմբի՝ Frauen-Bundesliga-ի առաջնության հաղթող - 2019–20
* Գերմանիայի կանանց ֆուտբոլի գավաթի խաղարկության՝ DFB-Pokal Frauen-ի հաղթող - 2019–20, 2020–21

**Բարսելոնա** թիմի կազմում
* Իսպանիայի կանանց ֆուտբոլի բարձրագույն խմբի՝ Primera División-ի առաջնության հաղթող - 2021–22
* Իսպանիայի կանանց ֆուտբոլի սուպերգավաթակիր - 2021–22

**Շվեդիայի կանանց ֆուտբոլի ազգային հավաքականի կազմում**
* 2016 և 2020 թվականների ամառային օլիմպիական խաղերի արծաթե մեդալակիր
* 2019 թվականի աշխարհի առաջնության՝ FIFA Women's World Cup-ի խաղարկության բրոնզե մեդալակիր

**Շվեդիայի մինչև 19 տարեկան աղջիկների ֆուտբոլի հավաքականի կազմում**
* Եվրոպայի U-19 աղջիկների առաջնության հաղթող - 2012

**Անհատական ձեռքբերումներ**
* «Ադամանդե գնդակ» մրցանակ՝ որպես տարվա լավագույն շվեդ ֆուտբոլիստուհի - 2021
* Տարվա լավագույն շվեդ հարձակվող ֆուտբոլիստուհի - 2021
* Տարվա ամենագեղեցիկ գոլը հեղինակած շվեդ ֆուտբոլիստուհի - 2021

## Ծանոթագրություններ

## Արտաքին հղումներ
*
*

Կատեգորիա:Կանանց ֆուտբոլ
Կատեգորիա:Կանանց ֆուտբոլի հարձակվողներ
Կատեգորիա:Շվեդ կին ֆուտբոլիստներ
Կատեգորիա:Շվեդիայի հավաքականի ֆուտբոլիստներ
Կատեգորիա:2020 թվականի Ամառային օլիմպիական խաղերի արծաթե մեդալակիրներ
Ալեսիա Ռուսո

**Ալեսիա Միա Թերեզա Ռուսո** (, ), անգլիացի ֆուտբոլիստ, ով խաղում է որպես կիսապաշտպան կամ հարձակվող «Մանչեսթեր Յունայթեդի» կանանց և Անգլիայի կանանց հավաքականի թիմում։

## Ակումբային կարիերա
Ռուսոն իր ֆուտբոլային կարիերան սկսել է «Չարլթոն Աթլետիկի» ակադեմիայում, որից հետո մարզվել է մեկ այլ լոնդոնյան ակումբի՝ «Չելսիի» ակադեմիայում։

2017 թվականի հունվարին Ռուսոն տեղափոխվեց «Բրայթոն ընդ Հով Ալբիոն» ակումբ։ 2017 թվականի փետրվարի 5-ին նա իր նորամուտը նշեց ակումբի կազմում Անգլիայի կանանց գավաթի խաղում՝ «Ուիմբլդոնի» դեմ խաղում։

2017 թվականի փետրվարի 11-ին Ռուսոն առաջին գոլը խփեց ակումբի համար «Լոնդոն Բիասի» դեմ խաղում՝ դա Բրայթոնի առաջին գոլն էր  Ֆուտբոլային միության կանանց սուպեր լիգայում։

2017 թվականի աշնանը Ռուսսոն տեղափոխվեց Միացյալ Նահանգներ, որտեղ խաղաց Հյուսիսային Կարոլինա Թար Հիլզի քոլեջի ֆուտբոլային թիմում (college soccer): Երեք մրցաշրջանի ընթացքում ԱՄՆ-ում անցկացրել է 57 հանդիպում և դարձել 28 գոլի հեղինակ։

2020 թվականի սեպտեմբերի 10-ին Ալեսիա Ռուսոն երկու տարվա պայմանագիր է կնքել անգլիական «Մանչեսթեր Յունայթեդ» ակումբի հետ։ 2020 թվականի սեպտեմբերի 13-ին իր նորամուտը նշեց «Մանչեսթեր Յունայթեդի» կազմում Կանանց Սուպերլիգայի «Բիրմինգհեմ Սիթիի» դեմ խաղում։

## Կարիերա հավաքականում
Ռուսոն խաղացել է մինչև 15, մինչև 17, մինչև 19, մինչև 20 և մինչև 21 տարեկանների Անգլիայի հավաքականներում։

2020 թվականի փետրվարին ստացավ իր առաջին հրավերը Անգլիայի կանանց ազգային հավաքական։ 2020 թվականի մարտի 11-ին իր առաջին խաղը խաղաց Անգլիայի հավաքականի կազմում Իսպանիայի դեմ՝ փոխարինելով Թոնի Դագանին։

## Անձնական կյանք
Ալեսիան ծնվել է Քենթ կոմսության Մեյդսթոուն քաղաքում իտալական արմատներով ընտանիքում։ Նրա պապը Սիցիլիայից էր և Անգլիա է տեղափոխվել 1950-ականներին։  Նրա հայրը՝ Մարիոն, և եղբայրը՝ Ջորջոն, ֆուտբոլ էին խաղում Անգլիայի ցածր դիվիզիոնների թիմերում։

## Ծանոթագրություններ

## Արտաքին հղումներ
* Профиль футболистки на официальном сайте «Манчестер Юнайтед»
* Профиль футболистки на официальном сайте Футбольной ассоциации Англии

Կատեգորիա:Անգլիայի ակումբների ֆուտբոլիստներ
Կատեգորիա:Անգլիայի հավաքականի ֆուտբոլիստներ
Կատեգորիա:Անգլիայի ֆուտբոլիստներ
Կատեգորիա:Անգլիացի կին ֆուտբոլիստներ
Կատեգորիա:Անգլիացի ֆուտբոլիստներ
Կատեգորիա:Բրայթոն ընդ Հոուվ Ալբիոնի ֆուտբոլիստներ
Կատեգորիա:Կանանց ֆուտբոլի կիսապաշտպաններ
Կատեգորիա:Կանանց ֆուտբոլի հարձակվողներ
Կատեգորիա:Մանչեսթեր Յունայթեդի ֆուտբոլիստներ
Կատեգորիա:Չելսիի ֆուտբոլիստներ
Ֆիատ

**Ֆիատ** (իտալերեն անվանման առաջին տառերից՝ ), իտալական ավտոմեքենաների արտադրության ընկերություն, գլխավոր գրասենյակը գտնվում է Թուրինում։

2007 թվականի փետրվարի 1-ին «Fiat Auto S.p.A.» ընկերությունից ձևավորվել է «Fiat Group» ընկերությունը, իսկ 2011 թվականի հունվարի 1-ից բաժանվել է 2 դուստր ձեռնարկությունների՝ «Fiat SpA» (մարդատար տրանսպորտ) և «Fiat Industrial» (արդյունաբերական տրանսպորտ)։

2014 թվականի հունվար ամսին, ամերիկյան Chrysler ընկերության 100 % բաժնեմասերի միավորումից հետո, տնօրենների խորհուրդը որոշում կայացրեց ստեղծել նոր միավորված մեքենաշինական ընկերություն՝ Fiat Chrysler Automobiles, որի գլխավոր գրասենյակը գտնվում է Նիդերլանդներում։

## Ապրանքանիշեր

File:FiatLogo1931rounded.jpg|1931 — 1959
File:FiatLogo1959.JPG|1959 — 1968
File:Fiat logo 1968.svg|1968 — 1999մեքենաների դիմացի մասում
File:FiatLogo1983.jpg|1983 — 1999մեքենաների դիմացի մասում


## Պատկերներ

Պատկեր:1899 FIAT.JPG|1899 թ. մոդել
Պատկեր:Fiat Grande Punto rot.JPG|Fiat Grande Punto
Պատկեր:1948 Gatso 1500 Sport (37977905262).jpg|	1948 Gatso 1500 Sport մոդել
Պատկեր:Italian G-91T.jpg|Fiat G91T, մարզչական ինքնաթիռ


## Ծանոթագրություններ

Կատեգորիա:Fiat
Կարոլինա Հանսեն

**Կարոլինա Գրահամ Հանսեն** (, ), նորվեգացի ֆուտբոլիստուհի, որը որպես կիսապաշտպան հանդես է գալիս իսպանական «Բարսելոնա» ակումբում և Նորվեգիայի կանանց հավաքականում։ Նա 2013 թվականի մրցաշրջանի երկրորդ կեսն անցկացրել է Շվեդիայում՝ խաղալով «Տյուրեսո» ակումբում։ Հանսենը հասցրել է խաղալ Նորվեգիայի տարբեր տարիքային հավաքականներում՝ առաջին անգամ այդտեղ հանդես գալով 2011 թվականին։ 2013 թվականին թիմի հետ դարձել է 2013 թվականի Եվրոպայի առաջնության արծաթե մեդալակիր։

## Ակումբային գործունեություն
Ծնվել և մեծացել է Օսլոյում, մինչև 15 տարեկանը խաղացել է տեղի «Լյուն» ակումբում, այդտեղ էլ նվաճել է Նորվեգիայի մինչև 16 տարեկան աղջիկների հավաքականների գավաթը։

Հանսենը 2010 թվականի օգոստոսին տեղափոխվել է «Ստաբեկ» և այդտեղ առաջին անգամ հանդես եկել հենց նույն շաբաթում՝ «Դոննի» դեմ խաղի 73-րդ րոպեին փոխարինման դուրս գալով։ Նա գոլային փոխանցում է արել այդ խաղում, որում նրա թիմը 3։0 հաշվով հաղթանակ է տարել։ «Ստաբեկն» այդ մրցաշրջանում դարձել է Նորվեգիայի չեմպիոն։ Հանսենը այդ թիմի կազմում 2011 թվականին դարձել է Նորվեգիայի գավաթի հաղթող, որի եզրափակչում «Ստաբեկն» առաջ է անցել «Ռյոյայից»՝ լրացուցիչ ժամանակից հետոյի տասնմեկմետրանոցներով։ Հանսենը կարողացել է օգնել Կատրին Պեդերսենին՝ հավասարեցնելու հաշիվը լրացուցիչ ժամանակում, սակայն եղել է «Ստաբեկի» միակ ֆուտբոլիստը, որը վրիպել է տասնմեկմետրանոց հարվածը։

2013 թվականի օգոստոսին Հանսենը պայմանագիր է կնքել շվեդական «Տյուրեսո» ակումբի հետ, որն այդ ժամանակ երկրի գործող չեմպիոնն էր։ Մրցաշրջանի երկրորդ կեսին նա յոթ խաղերից հինգում հանդես է եկել մեկնարկային կազմում և խփել է երեք գոլ։ Նա նաև իր ներդրումն է ունեցել «Տյուրեսոյի»՝ ՈՒԵՖԱ 2013/2014 թվականների կանանց Չեմպիոնների լիգայի քառորդ եզրափակիչ անցնելու մեջ։

Հանսենը «Ստաբեկ» է վերադարձել 2014 թվականի հունվարին, որպեսզի կարողանա ավարտել ավագ դպրոցը, ինչը նա չէր կարող անել Շվեդիայում։ Նա շարունակել է մնալ մի շարք հեղինակավոր եվրոպական ակումբների հետաքրքրության ոլորտում և նախատեսել է կրկին լքել հայրենիքը 2014 թվականի հունիսին դպրոցն ավարտելուց հետո։ Հասկանալով, որ կին ֆուտբոլիստները բավականին գումարներ չեն վաստակում, որպեսզի հոգան իրենց ապագան ֆուտբոլը թողնելուց հետո, Հանսենը պլանավորել է իր ապագան խաղացողի իր գործունեությունն ավարտելուց հետո։

2014 թվականի մայիսի 8-ին գերմանական «Վոլֆսբուրգ» ակումբը հայտարարել է Հանսենի հետ երկամյա պայմանագիր կնքելու մասին։ Նորվեգական ԶԼՄ-ները հայտնել են այն մասին, որ նրա տարեկան եկամուտը կազմում է 100 հազար ֆունտ ստեռլինգ։

Հանսենը «Վոլֆսբուրգի» հետ երկու անգամ դուրս է եկել ՈՒԵՖԱ 2016 և 2018 թվականներ կանանց Չեմպիոնների լիգայի եզրափակիչ, որտեղ երկու անգամ էլ ակումբը զիջել է ֆրանսիական «Լիոնին»։ 2016/17 և 2018/19 թվականների միցաշրջաններում «Վոլֆսբուրգը» կրկին պարտություն է կրել «Լիոնից» քառորդ եզրափակիչ փուլում։

2019 թվականի մայիսին հայտնի է դարձել Հանսենի հետ իսպանական «Բարսելոնայի» կնքած երկամյա պայմանագրի մասին։

## Վիճակագրություն

## Ծանոթագրություններ

## Արտաքին հղումներ
* 
* Էջը «Ստաբեկի» կայքում
* Էջը «Վոլֆսբուրգի» կայքում

Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:Բարսելոնայի ֆուտբոլիստներ
Կատեգորիա:Կանանց ֆուտբոլի կիսապաշտպաններ
Կատեգորիա:Նորվեգացի կին ֆուտբոլիստներ
Կատեգորիա:Նորվեգիայի հավաքականի ֆուտբոլիստներ
Կատեգորիա:Վոլֆսբուրգի ֆուտբոլիստներ
Լինդա Սելստրյոմ

**Լինդա Շառլոտ Սելստրյոմ** (), Ֆինլանդիայի հավաքականի միջազգային ֆուտբոլիստուհի։ Ներկայումս խաղում է Դամալսվենսկանի *Vittsjö GIK* ակումբում և Ֆինլանդիայի կանանց ֆուտբոլի ազգային հավաքականում։

## Գործունեություն
Նա իր դեբյուտը կատարել է 2007 թվականի մայիսի 31-ին Ֆինլանդիայի ավագ թիմում՝ խաղալով 17 րոպե Նորվեգիայի դեմ։

Սելստրյոմը բաց է թողել ամբողջ 2012 թվականի մրցաշրջանը առաջային խաչաձև կապանի վնասվածքի պատճառով։ Նա 2013 թվականի մարտին կրկին վնասել է ծունկը և զրկվել ՈՒԵՖԱ-ի Կանանց Եվրո 2013-ին Ֆինլանդիայի հավաքականում խաղալու հնարավորությունից։

2014 թվականի հունվարի 25-ին Սելստրյոմը կրկին վնասել է իր առաջային խաչաձև կապանը՝ հավանական դարձնելով, որ բաց կթողնի 2014 թվականի մրցաշրջանը։

Ընդհանուր առմամբ, Սելստրյոմն իր գործունեության ընթացքում կրել է առաջային խաչաձև կապանի երեք վնասվածք։ Վնասվածքից հետո վերադառնալով՝ նա ավարտել է 2017-2018 թվականների Դամալլսվենկանի մրցաշրջանը որպես երկրորդ լավագույն ռմբարկու։

2019 թվականի հոկտեմբերի 8-ին Սելստրյոմը չորս գոլ է խփել Ալբանիայի դարպասը՝ դառնալով Ֆինլանդիայի բոլոր ժամանակների լավագույն ռմբարկուն՝ շրջանցելով Լաուրա Օստերբերգ Կալմարիին։

2019 թվականի նոյեմբերի 7-ին Սելստրյոմն անցկացրել է իր 100-րդ հանդիպումը Կիպրոսի դեմ։

## Միջազգային գոլեր

*Ճշգրիտ է 2022 թվականի հուլիսի 24-ի դրությամբ*

## Անձնական կյանք
Լինդա Սելստրյոմը հրապարակավ լեսբուհի է։

## Ծանոթագրություններ

## Արտաքին հղումներ
*Լինդա Սելստրյոմի էջը Linköpings FC կայքում
*
*
*Player's profile at Football Association of Finland 

Կատեգորիա:Կանանց ֆուտբոլի հարձակվողներ
Կատեգորիա:Յուրգորդենի ֆուտբոլիստներ
Կատեգորիա:Փարիզի ֆուտբոլիստներ
Կատեգորիա:Ֆինն կին ֆուտբոլիստներ